הוועדה המיוחדת לתיקונים לחוק יסוד: הממשלה, כנסת 25, פרוטוקול מספר 4, 2023-03-05 00:00

אופיר כץ: שלום לכולם, אני מתכבד לפתוח את ישיבת הוועדה המיוחדת

אופיר כץ:  היום יום ראשון, י"ב באדר התשפ"ג – 5 במרץ

אופיר כץ:  אנחנו נתחיל בחוק-יסוד: הממשלה (תיקון – נבצרות ראש הממשלה)

אופיר כץ:  אני מניח שקראתם את חוות הדעת של הייעוץ המשפטי של הכנסת

אפרת רייטן: האם זו חוות דעת? זו לא חוות דעת

ולדימיר בליאק: מסמך הכנה

אפרת רייטן: חשוב להגיד את זה, כי זה חלק מההערות שיש לנו

אפרת רייטן:  חוות דעת זה משהו קצת שונה

אופיר כץ: 	אני מניח שגם אתם קראתם את הסקירות ואת חוות הדעת של הארגונים, של הכנסת ושל הממשלה  - רואים גם את קווי הדמיון וגם את השוני

אופיר כץ:  עד היום המחוקק לא הסדיר את העניין הזה, את העמימות בכל מה שנוגע לנבצרות ראש ממשלה

אופיר כץ:  על הצורך להסדיר את זה יש הבנה והסכמה של כולם, גם של הייעוץ המשפטי לממשלה, ואמר את זה גיל לימון

אופיר כץ:  גם הסקירה של הייעוץ של הכנסת הוכיחה שלנושאי משרה אחרים יש מענה, רק לראש ממשלה אין

אופיר כץ:  הצעת החוק באה להסדיר תיקון שהיה צריך לעשות ממזמן - להעניק יציבות ותמונה ברורה ולא עמומה לראשי הממשלה של מדינת ישראל, בהווה ובעתיד

אופיר כץ:  ההסדר המוצע בחוק דומה מאוד להסדרים הקיימים לגבי נושאי משרה נוספים

אופיר כץ:  כמובן, לפי דעתי, לנבצרות של ראש ממשלה יש משמעות רחבה יותר וגדולה יותר על מדינת ישראל, על אזרחי מדינת ישראל, כי זה עלול לקחת אותנו לממשלה חדשה או לבחירות, מה שבאמת משנה את כל התמונה ומשפיע יותר מכל נושא משרה אחר, לכן המנגנונים איפה שזה לא דומה אמורים להיות קשיחים יותר

אופיר כץ:  אני חושב שהחוק נדרש ונחוץ

מטי צרפתי הרכבי: אדוני היושב ראש, אולי שעו"ד אייל יסביר לנו על הסקירה

אייל לב ארי: 	הסקירה הזאת היא סקירה לגבי החקיקה הקיימת על נבצרויות והפסיקה שעלתה בעבר בנושא הזה

אייל לב ארי:  יש הליך מוסדר לגבי נשיא המדינה, יושב ראש הכנסת, נשיא בית המשפט העליון, שופטים ומבקר המדינה

אייל לב ארי:  נראה שמה שיותר התפתח או יותר מפותח מבחינת החקיקה זה לגבי הנשיא והיושב ראש

אייל לב ארי:  מעבר לנבצרות הקבועה והנצברות הזמנית, יש גם את איך שמתחיל הליך הנבצרות - יש את המצב שבו נושא המשרה מודיע שהוא נבצר, שאז הנבצרות יכולה להיות מכל טעם שהוא ולפי שיקול דעתו של נושא המשרה, ויש את הנבצרות מטעמי בריאות

אייל לב ארי:  במצב שבו הנבצרות היא מטעמים של בריאות, נדרש בדרך כלל עוד הליך של אישור או הצבעה בוועדה - בדרך כלל בוועדת הכנסת - כשלמיטב זכרוני זה לא משהו שמגיע אחר כך לאיזו שהיא בחינה נוספת של המליאה

מטי צרפתי הרכבי: מה בנוגע לביקורת השיפוטית על ראש ממשלה?         

אייל לב ארי: 	העניין של העדר האפשרות להעברת ביקורת שיפוטית בעניין הכרזה על נבצרות לא קיים בהסדרים הקיימים היום על נבצרות, חוץ מלנשיא המדינה שיש לו את סעיף 13 בחוק-יסוד: נשיא המדינה שאומר שאם הוא מחליט להוציא את עצמו לנבצרות לא תהיה עליו ביקורת שיפוטית

אפרת רייטן: אם הוא מחליט על עצמו

אייל לב ארי: כן

אייל לב ארי:  אין ביקורת שיפוטית על החלטות שהוא מקבל במסגרת הסמכויות שקבועות בחוק

מטי צרפתי הרכבי: האם לפי החוק המוצע לא תהיה שום ביקורת שיפוטית?     

אופיר כץ: נכון

מטי צרפתי הרכבי: מה עמדת הייעוץ המשפטי על זה שהחוק המוצע מציע שלא תהיה בשום מצב כל ביקורת שיפוטית על נבצרות?     

אייל לב ארי: כתבנו שיש מקום לבחון אם אין מקום לאפשר ביקורת שיפוטית על ההליך עצמו וניהולו כדין, כמו במקרים בהם נדרשת הכרזה בשל נבצרות אובייקטיבית או במקרים בהם מתעורר חשש לניצול לרעה של הסמכות על הכרזה מעין זו

אפרת רייטן: כי מה? כי לפי נוסח החוק כיום זה נשאר פתוח?     

אייל לב ארי: לפי הנוסח הקיים היום לא תהיה ביקורת

אפרת רייטן: בשורה היחסית לקונית שציינתם בסוף, העליתם קושי מאוד מרכזי לגבי הצעת החוק ואופן הבחירה והמינויים

אייל לב ארי: הנוסח כרגע בא ואומר שהנושא הזה לא יכול להיות מובא בפני בית משפט

מטי צרפתי הרכבי: לא הבנתי מה העמדה של אדוני

אייל לב ארי: אמרנו שצריך לאפשר ביקורת שיפוטית על ההליך עצמו וניהולו כדין, כמו במקרים שבהם יכולה להיווצר נבצרות אובייקטיבית או במקרים שיכול להתעורר חשש לניצול לרעה של שימוש בסמכות להכרזה מעין זו

אפרת רייטן: מה ההצעות שלכם כדי לפתור את סוגיות הרות הגורל שאתה מעלה פה?     

אייל לב ארי: אלו כבר ההחלטות של הוועדה

אייל לב ארי:  הוועדה צריכה להחליט אם לא צריכה להיות בכלל ביקורת שיפוטית ואז יכולים להתעורר קשיים בעתיד כמו שהצגנו, או להחליט שהיא רוצה ליצור שיקול דעת מצומצם יותר של בית המשפט מבחינת מקרים כדי לא להגיע למצב שבמקרים אובייקטיביים  לא תהיה אפשרות להכריז על נבצרות

אפרת רייטן: אני אשמח לקבל בהמשך איזו שהיא סקירה מהעולם

אפרת רייטן:  לא מצאתי בסקירה שלכם התייחסות אמיתית ורצינית להליכים העומדים

אפרת רייטן:  נתתם את הסקירה הזאת של הבג"צים, אבל עדיין מדובר כאן על שינוי כללי המשחק תוך כדי הליכים תלויים ועומדים

אופיר כץ: מה זאת אומרת "שינוי כללי המשחק"?     

אפרת רייטן: הייתה כאן הצעת חוק - נדמה לי של מיכאל איתן - שהציעה להרחיב לגבי הנשיא כך שזה לא יהיה רק מטעמים של בריאות או נפשי אלא מעוד עילות

אופיר כץ: כשהכרזה על נבצרות של נשיא או יושב ראש לא באה מהם - זה רק מטעמי בריאות

אופיר כץ:  עם השנים אמרו שאם זה בא מהם זה יכול להיות גם מטעמים של נושאים נוספים, אבל כשזה לא בא מהם זה אך ורק מטעמי בריאות

מטי צרפתי הרכבי: הם לא ראש הרשות המבצעת

מטי צרפתי הרכבי:  יש הבדל

אופיר כץ: אני לא מבין מה זה אומר לשנות את כללי המשחק

ולדימיר בליאק: על פי נוסח הצעת החוק, הנבצרות או סיומה של הנבצרות יהיו אך ורק על פי הודעה לכנסת של ראש הממשלה או של הממשלה

ולדימיר בליאק:  על פי הדין הקיים היום, מי רשאי לכנס את ישיבת הממשלה? ראש הממשלה?     

אופיר כץ: אתה מדבר על אם הממשלה רוצה להכריז עליו?         

ולדימיר בליאק: נכון

ולדימיר בליאק:  מי רשאי היום, לפי החוק, לכנס את ישיבת הממשלה ולקבוע את סדר היום שלה?     

אופיר כץ: אולי צריך לחדד את זה שבדיון מהסוג הזה צריך לעשות משהו שונה

מטי צרפתי הרכבי: אנחנו מדברים על נבצרות של ראש ממשלה שהוא ראש הרשות המבצעת, הוא אמון על הקופה הציבורית ועל ההוצאה לפועל של הרשות המבצעת

מטי צרפתי הרכבי:  הייתי מאוד מבקשת לראות חוות דעת עם אמירה, לא איזו שהיא סקירה, כי ככה ראיתי שזה נעשה בכל הוועדות

מטי צרפתי הרכבי:  אתם פה אומרים שבית המשפט לא ידון בבקשה וכל החלטה או צו של בית משפט יהיו חסרי סמכות ונעדרי תוקף, שזה, מבחינתי, איזו שהיא אמירה על כך שיש אזרח במדינת ישראל שהוא מעל החוק

מטי צרפתי הרכבי:  אם אין ביקורת שיפוטית על תפקוד של ראש ממשלה, מבחינתי הוא מעל החוק

מטי צרפתי הרכבי:  נאמר גם שאי אפשר להדיח מנהיג, כי להדיח מנהיג אומר שזה מבטל את תוצאות הבחירות של האזרחים

מטי צרפתי הרכבי:  צריך לזכור שהאזרחים מצביעים לרשימה, לא לראש ממשלה, לכן כל מפלגה יכולה למנות יושב ראש אחר לרשימה

מטי צרפתי הרכבי:  לא מדובר כאן בהדחה של המנהיג, מדובר בהדחה של הפרסונה

מטי צרפתי הרכבי:  המפלגה יכולה למנות, למשל, את אופיר כץ ליושב ראש המפלגה

אופיר כץ: אבל הכנסת מאשרת את הממשלה

אופיר כץ:  הכנסת זה נציגי הציבור

מטי צרפתי הרכבי: כתבת בדברי ההסבר שזו הדחה של מנהיג

אופיר כץ: מי שמינה אותו צריך להגיד אם הוא יכול להמשיך או לא יכול להמשיך

מטי צרפתי הרכבי: בדברי ההסבר היה כתוב שזה ביטול של בחירות וביטול של מנהיג

אופיר כץ: אני אגיד לך למה זה ביטול, כי אחרי 100 ימים, אם יש נבצרות ויש מחליף לראש הממשלה, ביום ה-101 אפשר להקים ממשלה חדשה, אבל אם אין, הכנסת מתפזרת והולכים לבחירות

מטי צרפתי הרכבי: אם ראש הממשלה יפסיק להיות ראש ממשלה, מפלגת הליכוד תוכל לבחור לעצמה מנהיג אחר ולהקים ממשלה

אופיר כץ: להבדיל מכם שאצלכם יושב ראש המפלגה עשה איזה שהוא חוזה שהוא יושב ראש המפלגה עד אני לא יודע מתי, אצלנו יש פריימריז, אצלנו מתפקדי הליכוד בחרו את נתניהו שיהיה יושב ראש הליכוד והמועמד שלנו לראשות הממשלה

ולדימיר בליאק: מתי הייתה הפעם האחרונה?         

אופיר כץ: אי אפשר לקחת את ההליך הדמוקרטי שאנחנו מבצעים במפלגה שלנו ולהגיד לנו: "שימו מישהו אחר"

אופיר כץ:  אני יודע שזה חלום מאוד-מאוד גדול של הרבה אנשים פה, אבל זה לא יקרה

מטי צרפתי הרכבי: יכול להיות, באופן תיאורטי, שראש ממשלה, לא הנוכחי, מועל בתפקידו ובאמון הציבור

מטי צרפתי הרכבי:  העובדה שאין עליו שום ביקורת שיפוטית אותי מאוד-מאוד מטרידה

חנוך דב מילביצקי: נבצרות זה לא הפתרון לזה

מטי צרפתי הרכבי: אם הבן אדם מעל בתפקידו, אז כן

אופיר כץ: מה זה אומר "מעל בתפקידו"? שמישהו פותח בחקירה וחושב שהוא מעל בתפקידו? מה קורה אם אחרי זה בית המשפט מוצא - -?     

משה טור פז: בוא נגיד שזאת עובדה, שזה מצולם, שרואים אותו רוצח מישהו

אופיר כץ: זה מוסדר בחוק

משה טור פז: אין שום דרך להדיח אותו, רק בהסכמה של 90 ח"כים

אופיר כץ: עד היום לא היה לעניין הנבצרות מענה בחוק, וזה מה שאנחנו עושים

משה טור פז: מה המענה?     

אופיר כץ: שאתה יכול להוציא אותו במקרה כזה

משה טור פז: רק עם 90 ח"כים

אופיר כץ: אם 90 ח"כים ראו את הסיטואציה שאמרת עכשיו, הם ידיחו אותו

ולדימיר בליאק: אבל אולי זה פוגע בהכרעה הדמוקרטית

משה טור פז: הציבור קבע, הרוב קובע

מטי צרפתי הרכבי: עד עכשיו הסתדרנו עם החוק הנוכחי

מטי צרפתי הרכבי:  אני לא יודעת אם אי פעם הוציאו ראש ממשלה לנבצרות

מטי צרפתי הרכבי:  זה לא קורה תדיר

אופיר כץ: גם היה יושב ראש כנסת שנפטר, מה שלא קורה הרבה, והיה צריך לתת מענה

מטי צרפתי הרכבי: מבחינתי זה שינוי הדין הקיים

אופיר כץ: בשביל זה אנחנו פה, בשביל לחוקק

מטי צרפתי הרכבי: יכולות להיות נסיבות קיצוניות וחריגות שעל בסיס תשתית ראייתית כבדת משקל צריך להוציא ראש ממשלה לנבצרות

מטי צרפתי הרכבי:  ממה נובע החיפזון הזה של הנבצרות אנחנו כולנו יודעים, כי כרגע יש ראש ממשלה עם שלושה כתבי אישום, עם הליך משפטי

מטי צרפתי הרכבי:  אני לא בטוחה שלא תהיה פגיעה בשיקול הדעת שלו והוא עלול לחטוא כתוצאה מכך שעומדים נגדו שלושה כתבי אישום

חנוך דב מילביצקי: זה בדיוק התיק שתופרים

מטי צרפתי הרכבי: זו ממש לא תפירה

מטי צרפתי הרכבי:  שיקול הדעת יכול להיות לוקה בחסר כשעומדים נגדך שלושה כתבי אישום

אופיר כץ: בגלל שיכול להיות נדיח ראש ממשלה? אתם באמת מאוד "דמוקרטיים"

מטי צרפתי הרכבי: דרך אגב, לא האופוזיציה מדיחה

אופיר כץ: האופוזיציה

אופיר כץ:  אפרת רייטן, בקשה

אפרת רייטן: תודה רבה, אדוני היו"ר

אפרת רייטן:  ישבתי כל הדרך לכאן, לירושלים, ואמרתי, איך הגענו עד הלום

אפרת רייטן:  התחלתי להסתכל אחורנית איך דווקא עכשיו הגיע החוק הזה של הנבצרות, ואמרתי, בוא נעשה rewind, נראה איך הכל התחיל

אפרת רייטן:  זה התחיל מראש ממשלה שמדינת ישראל חקרה במשך הרבה מאוד זמן

אפרת רייטן:  לקח בכלל הרבה זמן עד שהחליטו אם להגיש נגדו כתב אישום

אפרת רייטן:  התחבטו, התלבטו, הרבה מאוד פרקליטים היו, ואחרי מאוד התלבטויות מדינת ישראל החליטה להגיש נגדו כתב אישום בגין שלוש עבירות שחיתות חמורות - שוחד, מרמה והפרת אמונים

אפרת רייטן:  הייתה עתירה נגד הכהונה שלו, אבל היא נדחתה וכהונתו הוכשרה כראש ממשלה

אפרת רייטן:  ברור לכל אזרחי ישראל, כמו גם לשופטים, שתפקיד ראש ממשלה זה התפקיד הכי חזק במדינת ישראל, עם סמכויות רבות, עם השפעה עצומה על משרדי הממשלה, על הממשלה, על האזרחים, לרבות מינוי של שרים והרכבת הממשלה, עם השפעה עצומה, מה לעשות, על המערכת המשפטית, לרבות מינוי שופטים, קביעה של כללי המשחק בין הרשויות ומניעת ביקורת שיפוטית על החקיקה מכל סיבה שהיא

אפרת רייטן:  לראש הממשלה יכולה להיות השפעה עקיפה או ישירה על המשפט שלו, לכן הוא חתם על הסכם ניגוד עניינים שבו הוא מתחייב לא לעסוק בנושאים שקשורים למערכת המשפט

אפרת רייטן:  הוא התחייב לנטרל לא רק כל עיסוק, אלא כל נראות שיכול שתהיה לה השפעה על המשפט שלו

אפרת רייטן:  הרפורמה הזאת שהיום מתבצעת, שלא לומר ההפיכה המשטרית שמתבצעת ביתר שאת תחת השרביט של נתניהו, לרבות המינוי של שר המשפטים לוין שאמון על ההוצאה לפועל של התכנית המשפטית, כשכולנו יודעים וכולנו מסכימים שהיא רחבה, מהפכנית ותשנה ללא הכר את הכללים הדמוקרטיים במדינה, הינה במסגרת הפרת הסכם ניגוד העניינים שעליו חתם ראש הממשלה, לכן, בין היתר, הוגשה עתירה בנדון שנידונה להתברר בבית המשפט ולמיטב ידיעתי תשובת המשיבים, קרי ראש הממשלה, אמורה להיות מוגשת ב-12

אפרת רייטן: 3, שזה בשבוע הבא

אפרת רייטן:       אני מסכימה שהחוק עמום ביחס להכרזת הנבצרות, לגורם המחליט על הנבצרות ולעילות המקימות את הנבצרות, אבל חשוב לציין שבמשך שנים ארוכות המחוקק לא קבע רשימה סגורה של עילות בחוק למרות שיכול היה, הוא לא הגביל את העילות האלו, לכן לא בכדי במהלך כל השנים קבע בית המשפט: אל"ף, שבנסיבות המתאימות היועץ המשפטי מוסמך להכריז נבצרות, ובי"ת, שהכרזה על נבצרות לא מוגבלת לטעמי בריאות בלבד

אפרת רייטן:  הכנסת, כמו שגם מקודם פניתי ליועץ המשפטי, רצתה במהלך השנים לקדם את זה לא בקשר לראש הממשלה, בקשר לנשיא, היא רצתה להרחיב כך שנבצרות לא תהיה רק מטעמי בריאות אלא גם מטעמים אחרים, כמו חקירות, ולכן ביקשתי מהיועץ להבהיר לנו מה הייתה עמדת משרד המשפטים דאז

אפרת רייטן:  למיטב הבנתנו, ואולי טעינו, משרד המשפטים לא הביע את עמדתו בעניין הזה בצורה נגדית

אפרת רייטן:  בהצעת החוק של מיכאל איתן ביחס לנשיא המדינה הוצע שכל סיבה שהיא יכולה לשמש עילה לנבצרות

אפרת רייטן:       אני חושבת שהצעת החוק הזאת היא חריגה, כי היא דורשת 90 חברי כנסת כדי לקבוע נבצרות, כשברור שזה יגביל מאוד את עילת הנבצרות

אפרת רייטן:  הסיטואציה שנכנסה אליה מדינת ישראל בגלל הטרלול הזה שיש ראש ממשלה מכהן שמואשם בפלילים, עיוותה ומעוותת את כללי המשחק בישראל

אפרת רייטן:  היא גורמת לכם, חברי הכנסת, לשבת כאן ולעקם באופן קיצוני ופרסונלי את חוקי המשחק של מדינת ישראל, והכל לטובת אדם אחד שהואשם בפלילים וכעת מסיט את כל החקיקה כולה, את הכנסת כולה

אפרת רייטן:  בעצם כולכם עובדים אצלו

אפרת רייטן:  אתם עובדים אצל ראש הממשלה כדי לשנות את כללי המשחק לטובתו ולהשפיע על משפטו

אפרת רייטן:  העיוות הזה הוא פסול, הוא פשוט חסר נורמטיביות, חסר מוסר וזועק לשמיים

אפרת רייטן:  תמיד אתם אומרים "צביעות", "פוזיציה", אבל אם אתם הייתם במקומנו, אם אתם הייתם באופוזיציה, ברור לגמרי שלא הייתם קופצים על שולחנות, הייתם שוברים את השולחנות

אופיר כץ: זה אצלכם, לא אצלנו

אפרת רייטן: רבים מכם יודעים בתוך תוככם שמדובר בהליכים פסולים, לא מוסריים, וכעת מכשירים אותם רק בגלל אינטרסים זרים, בגלל אינטרסים פוליטיים, כוח וכוחניות

אפרת רייטן:  במבט צופה פני עתיד, וגם לפי ההיסטוריה החקיקתית והנורמטיבית של מדינת ישראל, המהלך הזה לא מיטיב עם האזרחים, לא עם חברה מתוקנת, לא עם מוסר, לא עם מאבק לשחיתות שלטונית, לא עם שמירה על החוק ועם ערכים דמוקרטיים

אפרת רייטן:       אני חושבת שלשבת עכשיו ולשאול האם זה צריך להיות 90, אולי 80, אולי 70, אלו שאלות טובות, צריך להסתכל עליהן, אבל אני חושבת שאי אפשר לנתק את החוק הזה מהמהלך הכולל של הרפורמה והמשפט של נתניהו

אפרת רייטן:  אם יש לכם באמת איזו שהיא אחריות אמיתית, אז קודם כל ברור שזה לא צריך לחול בכנסת הזאת, זה צריך לחול מהכנסת הבאה, כי אנחנו רואים שכל פעם כשמדברים על הרפורמות האלו הייעוץ המשפטי של הכנסת אומר שאלה הדברים שצריכים לעשות

אפרת רייטן:  אני מבקשת שתיקחו את כל הדברים האלה לתשומת ליבכם

מטי צרפתי הרכבי: אולי גם חוק התרומות יהיה מהכנסת הבאה

אופיר כץ: חברת הכנסת דבי ביטון, בקשה

דבורה ביטון: כמובן שאני מצדדת בכל מה שנאמר כאן - זה באמת חוק לא ראוי ומיותר, הוא בהחלט פרסונלי

דבורה ביטון:  הייתי שמחה לקבל סקירה משווה מהעולם, לראות איך מתייחסים בעולם לנושא של הנבצרות

דבורה ביטון:  מי קובע את מצבו הנפשי של ראש הממשלה? האם ראש ממשלה מציג איזו שהיא תעודה, נבדק על ידי רופאים ניטרליים? יש לא מעט אבחנות שאתה לא יכול לקלוט אותן מיד, כמו הפרעות דו-קוטביות שעלולות להיות מסוכנות ולא תמיד מאובחנות מיד

דבורה ביטון:  איך אנחנו יודעים שאין שם בעיה נפשית שעלולה להיות גורלית? נדמה לי שבארצות הברית הנשיא כן מציג מסמך רפואי

אופיר כץ: הנשיא והיושב ראש אצלנו מביאים מסמך רפואי

דבורה ביטון: אז מה שונה ראש ממשלה שדווקא לו יש אחריות שעלולה להיות מאוד גורלית?     

אופיר כץ: זה יכול להיות

דבורה ביטון: הלוואי ולנשיא, עם כל הכבוד, היינו מצליחים לתת קצת יותר שיניים

דבורה ביטון:  אם היה חוק שהיה מחזק את הכוח של הנשיא, אולי היינו במקום אחר

אופיר כץ: אני לא מבין, מי מנסה לעשות פה שינוי משטר? אנחנו או אתם?        

דבורה ביטון: אתם

דבורה ביטון:  אני התכוונתי לזה שלא ייתכן שכשהוא מבקש הידברות ונותן מתווה מתעלמים ממנו טוטאלית

אייל לב ארי: ביקשנו שהסקירה המשווה תיעשה

אייל לב ארי:  היא בטיפול

שלי טל מירון: מה קורה אם ראש הממשלה מחוסר הכרה ואין הסכמה של שלושת רבעי מחברי הממשלה לגבי הנבצרות?       

אופיר כץ: איך אפשר לעבוד בלי ראש ממשלה? עד היום החוק לא דיבר על שום אפשרות - -     

ולדימיר בליאק: אבל אנחנו באים להסדיר את הנושא

אופיר כץ: נכון, ההערה שלך לגבי קיום ישיבת הממשלה זו הערה שצריך להכניס אותה

שלי טל מירון: אני אבקש התייחסות גם לזה, זה נראה לי נושא חשוב

אופיר כץ: סימון, בקשה

סימון דוידסון: תודה רבה, אדוני היושב ראש

סימון דוידסון:  כולם רואים שלקואליציה שלכם אין שום אג'נדה, אין שום כיוון

סימון דוידסון:  המשכן הזה אמור לטפל בנושאים הכי חמורים של האזרחים במדינת ישראל – המשילות, הביטחון האישי, יוקר המחייה, אבל את כל זה שמו בצד

אופיר כץ: אני דווקא רואה את הדיונים בוועדת הכלכלה על יוקר המחייה, אני רואה שבוועדה לביטחון לאומי מחוקקים חוקים לעבירות בנשק

אופיר כץ:  העברנו חוקים במליאה למען חיילי צה"ל, למען אזרחי ישראל, אבל את מי זה מעניין

סימון דוידסון: יותר מהכל מתעסקים פה בחוקים אישיים

סימון דוידסון:  כולם כבר דיברו ואמרו לפניי שיש חוק לכל ח"כ - מחוק דרעי 1 לחוק דרעי 2, מחוק בן גביר לחוק ביבי ולחוק סמוטריץ', כאשר שיא השיאים הגיע לפני שבועיים כשכינסו את ועדת הכספים כדי לדון במיוחד בשני בתים לביבי, בתקציבים, ועוד פעם אנחנו מדברים על יותר ויותר למשפחת נתניהו מתקציב המדינה

אופיר כץ: זה מה שבנט הסתיר מוועדת הכספים

אופיר כץ:  עברתם על החוק כשלא הבאתם לוועדת הכספים את 50 המיליון לשיפוץ הבית של בנט

סימון דוידסון: לא היה 50 מיליון, תפסיק עם השטות הזאת

אופיר כץ: אז את החצי מיליון הייתם צריכים להביא לוועדת הכספים, אבל לא הבאתם כי אתם מצפצפים על הוועדות, על הכנסת, על האזרחים

ולדימיר בליאק: אנחנו מצפצפים על הוועדות? שנה וחצי לא הייתם, החברים שלך לא היו

אופיר כץ: שבע או שמונה פעמים ביקשתי מיו"ר ועדת כספים לקיים דיון בוועדת כספים על הבית של בנט ולא היה דיון

ולדימיר בליאק: אתה לא מתבייש להגיד שאנחנו מזלזלים בוועדות?     

אופיר כץ: אם ועדת הכספים מוסמכת בנושא ואתם לא מביאים את זה, זה אומר שאתם מזלזלים

סימון דוידסון: אופיר כץ, שנה וחצי היינו בבניין הזה ואתה היחידי מהליכוד שהגיע לפה

סימון דוידסון:  תפסיקו לבלבל את המוח, אתם לא ידעתם איפה הבניין של הוועדות, היו צריכים לשים לכם ווייז כדי להגיע

סימון דוידסון:  אתה היחידי שהגעת

סימון דוידסון:  תפסיקו כבר לדבר על הוועדות, אתם פשוט לא הגעתם

סימון דוידסון:  לאף ועדה לא הגיעו חברי הליכוד, אתה יודע את זה, לכן אתה לא עונה לי

אופיר כץ: הייתם צריכים להביא את ההוצאות של הבית של בנט לוועדת הכספים, וגם מבקר המדינה העיר על כך

אופיר כץ:  ועדת הכספים היא הוועדה המפקחת על הוצאות מהסוג הזה

סימון דוידסון: בכל סרטון שלכם בקמפיין הבחירות לא דיברתם על הרפורמה המשפטית, דיברתם על הנושא של המעונות מגיל אפס עד שלוש

סימון דוידסון:  למי בסוף דאגתם? למעונות של מי דאגתם? של השליט שלכם, של ביבי, לא של אזרחי מדינת ישראל

סימון דוידסון:  ישבתי היום בבוקר וניסחתי חוק, חוק שאני רוצה שיעבור

סימון דוידסון:  החוק אומר פשוט מאוד: 1

סימון דוידסון:  בנימין נתניהו חף מפשע לא חשוב מה הוא עשה או יעשה

סימון דוידסון:  2

סימון דוידסון:  מדינת ישראל תכלכל אותו ואת משפחתו מעתה ועד סוף ימיו

סימון דוידסון:  3

סימון דוידסון:  בנימין נתניהו יעמוד מעל לכל חוק, ולא יהיה כפוף לביקורת שיפוטית

סימון דוידסון:  חוק זה מוצע כדי שהקואליציה תפסיק לבזבז את הזמן החשוב של הכנסת, וכדי לפנות את הוועדות עבור דיונים שבאמת חשובים לציבור – יוקר המחייה, בעיות משילות וביטחון אישי, אתגרים ביטחוניים ועוד

סימון דוידסון:  חוק זה מוגש לקראת פורים כדי לסייע לכם, חברי הקואליציה, להסיר את המסכות ולהפסיק להתחזות למי שדואג לציבור

אופיר כץ: "שמחנו" על ההערות שלך לגבי החוק, הערות "רציניות" על כך שנקיים פה דיון ענייני

אופיר כץ:  זה דווקא מוכיח פה מי מבזבז את הזמן של הכנסת

אופיר כץ:  חבר הכנסת משה טור פז, בקשה

משה טור פז: אדוני היושב, אני חולק על חברי היקר סימון דוידסון שפתח ואמר שלקואליציה אין אג'נדה

משה טור פז:   לקואליציה יש אג'נדה, והאג'נדה היא פרסונלית פר אקסלנס

משה טור פז:  יש פה ראש ממשלה מכהן שכולנו התכנסנו בזאת כדי לתקן את חוק היסוד על מנת להיטיב איתו

משה טור פז:  הדבר הזה הוא לא הבהרה למצב הקיים, הוא שינוי למצב הקיים, כי אנחנו מבטלים דה פקטו את היכולת להוציא אותו לנבצרות, למעט אם זה פיזי או נפשי, כשגם זה לא סגור עד הסוף

משה טור פז:       אני אומר לך בכנות, אדוני היושב ראש, העובדה שאנחנו משאירים רק בידי הבית הזה, ברוב מאוד גדול שמאוד קשה להשיג פה, את היכולת להוציא לנבצרות, לא נראית רק לא ראויה, היא גם לא חכמה

משה טור פז:  אנחנו צריכים, שזה אנחנו וגם אתם, שמערכת המשפט תציל אותנו מעצמנו ברגעים מסוימים

משה טור פז:  לא מופרך לחשוב שיהיה פה ראש ממשלה שלא יתפקד היטב, שהתפקוד שלו לא יהיה מתאים לראש ממשלה והאפשרות ש-90 ח"כים או שלושת רבעי ממשלה יתכנסו כדי להדיח אותו לא תתקיים

משה טור פז:  העובדה שאתם בחוק הזה מדירים את מערכת המשפט מהיכולת לחלץ אותנו מעצמנו נראית לי גם לא ראויה וגם לא חכמה

משה טור פז:  היא לא חכמה לכם, לא חכמה לנו, לא חכמה למדינת ישראל

משה טור פז:  אפשר להיתפס לדוגמה שראש ממשלה כלשהו, לאו דווקא הנוכחי, יאבד מאיזו שהיא סיבה את הכרתו או את שפיותו ועכשיו יהיה נוח לכולם שהוא יהיה בובה

משה טור פז:  יש טוענים שזה המצב שמתקיים היום, אבל עזוב, בוא נגיד שזה לא נכון, שהוא מוביל את הממשלה

משה טור פז:  נניח יש 89 ח"כים או שלושת רבעי מהשרים פחות אחד שרוצים להדיח ראש ממשלה כי יש להם היגיון בריא והאחרים לא רוצים כי זה משרת אותם שהכאוס הזה נמשך

משה טור פז:  הרי זה מה שקורה פה, זו החתירה לכאוס

משה טור פז:  תאר לך שבעוד שנה, ב-2024, ראש הממשלה הוא לא בנימין נתניהו, האם גם אז אתם רוצים את החוק הזה? אני חושש שלא

משה טור פז:  אופיר כץ, אתה מביא את החקיקה הזאת מאיזו שהיא חשיבה צרה

משה טור פז:  אמרה פה חברת הכנסת רייטן שגם אם אתם חושבים שזה חוק הגיוני, ואני חושב שהוא לא הגיוני, הוא צריך לחול רק מהכנסת הבאה על מנת שהוא לא יהיה בצורה כל כך בוטה פרסונלי ונקודתי לראש הממשלה המכהן נתניהו

משה טור פז:  את זה אתם לא תעשו, כי אתם חוששים ממערכת המשפט

משה טור פז:  צריך לראות פה מבט רחב יותר, בטח כשמתקנים ככה חוק יסוד, ולהשאיר בידי מערכת המשפט את היכולת במצבים מסוימים להתערב לנו הפוליטיקאים ולומר לנו: חברים יקרים, זייפתם, עד כאן

אופיר כץ: ולדימיר בליאק, בקשה

ולדימיר בליאק: אני מסכים עם חבריי שאי אפשר לנתק את הצעת החוק מההקשר הכללי, מכל החקיקה שמובאת כאן כמעט כל שבוע

ולדימיר בליאק:  מאז כינון הכנסת הזאת בזבזנו שעות על חקיקה פרסונלית שהייתה לעיתים רטרואקטיבית, ואני מדבר על חוק דרעי 1, על חוק דרעי 2 ועל מימון שני מעונות וכל מיני הטבות לראש הממשלה

ולדימיר בליאק:  בלי שום קשר לנושא של בנט, זו בושה וחרפה שכינסתם את ועדת הכספים ביום רביעי וביום חמישי - רציתם גם לכנס את הוועדה ביום רביעי בלילה כדי לאשר את זה - והגיעו 13 חברי כנסת מהליכוד לדיון הזה

אופיר כץ: ביום חמישי זה היה בהסכמה עם האופוזיציה

ולדימיר בליאק: יש את חוק התרומות, שזה שיא השחיתות אפילו בסטנדרטים של הכנסת הזאת

ולדימיר בליאק:  אני רוצה להזכיר שאכן בג"ץ הכשיר את כהונת ראש הממשלה תחת כתבי אישום ברוב מוחץ, רק היה שם תנאי, וזה עמידה בהסדר ניגוד עניינים

ולדימיר בליאק:  אני מבין שהמטרה של החוק הזה אחרי אישורו היא לזרוק את הסכם ניגוד העניינים לפח, להתנהל ללא שום איזונים ובלמים

ולדימיר בליאק:  אני תוהה האם הדרישה של 90 חברי כנסת באה מהנקודה שללא חברי סיעת הליכוד יש היום בכנסת 88 חברי כנסת

ולדימיר בליאק:  האם מכאן הבאתם את ה-90?      

אופיר כץ: לא

ולדימיר בליאק: אני באמת חושב שהחוק הזה נולד בחטא והוא חוק פרסונלי

ולדימיר בליאק:  הכשל הלוגי שהצבעתי עליו בתחילת הדיון, וזה לא מתאים לך הכשל הזה, רק מעיד שמיהרתם להגיש את הצעת החוק הזאת כדי לתת מענה למצב פוליטי נקודתי

ולדימיר בליאק:  אני חושב שהגיע הזמן לשקול בכובד ראש את הצעתו של חברי חבר הכנסת דוידסון, כי באמת אין גבול לאבסורד, אין גבול לשחיתות

ולדימיר בליאק:  אני פונה אלייך, היושב ראש, אני חושב שהגיע הזמן לעצור, לשקול את זה מחדש, כי אתם מבזים את הבית הזה

אופיר כץ: חנוך מלביצקי, בקשה

חנוך דב מילביצקי: אנחנו נמצאים בסוג של מאבק פרלמנטרי, חוץ פרלמנטרי ומשפטי שסובב סביב נקודה אחת בלבד:  האם מקבלים את ההכרעה המאוד ברורה של הבחירות האחרונות

חנוך דב מילביצקי:  סביב זה מסתובב הכל

חנוך דב מילביצקי:  יש קבוצה שבשום פנים ואופן לא מוכנה לקבל את העובדה שבנימין נתניהו נבחר פעם אחר פעם לראשות ממשלת ישראל

חנוך דב מילביצקי:  הייתה קואליציה סביב הדבר הזה שהצליחה באיזה טריק, באיזה מעשה הונאה שנמשך שנה וקצת להקים איזו שהיא קואליציית אנדרוגינוס שקרסה מהר מאוד כי לא היה לה שום דבר משותף חוץ מהשנאה לבנימין נתניהו

חנוך דב מילביצקי:  עכשיו מנסים דברים אחרים

חנוך דב מילביצקי:  עכשיו יש את הרפורמה המשפטית שמשמשת איזו שהיא סיבה להבעיר את המדינה, יש יועצת משפטית שמינה גדעון סער שממש רואים איך היא עושה אכיפה סלקטיבית על מלא, מדיניות סלקטיבית על מלא

יוליה מלינובסקי: מי שפתח תיקים נגד בנימין נתניהו היה מנדלבליט

יוליה מלינובסקי:  הוא לא מונה על ידי גדעון סער

חנוך דב מילביצקי: הדבר הזה מאוד-מאוד ברור וזועק לשמיים במקרה של צביקה פוגל

חנוך דב מילביצקי:  יושב אהוד ברק ומדבר בגלוי על המרדה, על דם ברחובות, וגם אומרים את זה רון חולדאי ואהוד אולמרט, אבל מה התשובה על זה שלא חוקרים אותם? שאי אפשר להתרשם שבאמת קיים סיכון שמישהו יתפוס את הדברים שלהם וכו'

חנוך דב מילביצקי:  את צביקה פוגל ישר מאשרים לחקור בהליך בזק

חנוך דב מילביצקי:       אנחנו רואים את כל ההתנהלות של היועצת המשפטית לממשלה סביב שאלת הנבצרות, הזמן שלקח לה להכחיש, העמידה המאוד עקרונית של הכתבים שאי אפשר להאשים שהם תומכי נתניהו שאמרו שכן היו דיונים סביב הדבר הזה, למרות שברור לחלוטין שאין שום עילה ושום סיבה

חנוך דב מילביצקי:  גם אם הייתה איזו שהיא הצעת חוק בעבר שלא התקבלה, ברור לחלוטין שדובר אך ורק, וזה כרגע המצב במדינת ישראל, על סיבות בריאותיות בלבד

חנוך דב מילביצקי:  אנחנו, ואני אומר את זה ללא כחל וסרק, צריכים לשמור שההכרעה הדמוקרטית של העם תכובד

חנוך דב מילביצקי:  אנחנו לא ניתן לכל מיני מניפולציות ולכל מיני תהליכים כאלה של אליטה מתגוננת שרואה סוף סוף שהגיעו למוקד הכוח האמיתי

חנוך דב מילביצקי:  הם מבחינתם לא אכפת להם כלום – לא אכפת להם להבעיר פה הכל, לא אכפת להם לקרוא לסרבנות, לא אכפת להם להוציא כסף מהמדינה

חנוך דב מילביצקי:  מה שאכפת להם זה רק שמישהו אחר לא ישלוט

חנוך דב מילביצקי:  אנחנו נלחם בזה בכל אמצעי חוקי ולגיטימי שנעלה על הדעת

חנוך דב מילביצקי:  החוק הזה בא להבהיר ולסגור אי הבהרה, אי בהירות שנוצרה בעקבות התנהלות פסולה של היועצת המשפטית שיכלה לסגור את זה מיד, לכן הוא ראוי, הוא נכון, וצריך לקדם אותו כמה שיותר מהר

אופיר כץ: חבר הכנסת אלון שוסטר, בקשה

אלון שוסטר: אני מצוי בקהלים של המפגינים שמאוד לא מרוצים מהממשלה הנוכחית

אלון שוסטר:  אני אמנם שומע שוב ושוב אמירה כנה ועצובה, אבל זאת אמירה שמקבלת את הדין שיש ממשלה שלא בחרנו בה

אלון שוסטר:  לא על זה הזעקה, ממש לא על זה

אלון שוסטר:  כששואלים איפה היינו בהתנתקות, אני מספר איפה אני הייתי במלחמת לבנון הראשונה - מלחמה שחשבתי שהיא טעות גסה שנעשתה תוך הולכת שולל של ראש הממשלה שלא בחרתי בו

אלון שוסטר:  למרות שהייתי בסיטואציה אישית קשה, יצאתי בטרמפים כדי להצטרף לכוח הלוחם

אלון שוסטר:  אנחנו הגנו על ישובים, על התנחלויות שלא חשבנו שצריכים להיות

אלון שוסטר:  למה? כי אנחנו אזרחים נאמנים כמו חלק גדול מהאזרחים שבחרו והתרגשו וכאבו את ההתנתקות מסיני ומעזה והמשיכו לשרת

אלון שוסטר:  ענייני האי התייצבות היום, או האמירה על אי התייצבות למילואים שזאת אמירה קשה שאני לא יכול לקבל, נופלים על מציאות חברתית שמשפיעה על הצבא, על השירות במילואים באופן משמעותי ביותר, וזה לא קשור לשאלת הרפורמה/מהפכה

אלון שוסטר:  אנחנו במציאות שבה אותם בודדים, אותם אחוזים בודדים שמשרתים, מתבוננים מסביב ומזהים שאוטוטו, אחרי שיאפשרו את החקיקה הקשה והעדר הביקורת של המערכת המשפטית, יכשירו באופן חוקי וסופי את חוסר השוויון בתחום השירות בצבא והשירות במילואים

אלון שוסטר:  יש כאן חוסר נחת עמוק שכבר משפיע על החברה הישראלית ועל ביטחונה

אלון שוסטר:  לפני הבחירות דיברנו על יוקר המחייה ועל משילות, אלה היו הנושאים, וגם לא בכדי אלה היו הנושאים האמיתיים

אלון שוסטר:  יוקר המחייה זה סלוגן יפה וראוי, וגם משילות זה סלוגן קצר וראוי שנשכח בצד

אלון שוסטר:  אנחנו היום עוסקים רק בדבר אחד

אלון שוסטר:  כאשר נקיים את אותה הידברות שהייתה צריכה להיעשות בחדרים האלה,  אנחנו נשאל את השאלה הבסיסית – האם אכן מדובר ברפורמה אבולוציונית או ברבולוציה, במהפכה

אלון שוסטר:  פה, לפי מיטב הבנתי, מדובר ברעל משטרי שאנחנו נשלם עליו מחיר מופקע

אופיר כץ: תדבר על החוק

אלון שוסטר: החוק הזה הוא חלק מסדרה ארוכה של צעדים שאולי הדבר העיקרי או המהלך העיקרי שחסר בהם הוא ההתבוננות ההוגנת על התמונה כולה

אלון שוסטר:  אם מתייחסים לחקיקה באופן הגון, לא ברור מדוע אנחנו לא מתחילים בחוק-יסוד: החקיקה, בחוק-יסוד: השפיטה

אלון שוסטר:  קודם מגדירים את כללי המשחק, את נקודת האפס, את ראשית הצירים, ולאחר מכן אפשר להתחיל לדבר

אלון שוסטר:       החוק עצמו, כמו שנאמר, הוא חוק אישי בוודאות, אחרת לא היינו עוסקים בזה

אלון שוסטר:  מדובר על חוק שמן הדין היה צריך להחיל מהכנסת הבאה ולא באופן מידי, כי מדובר בשינוי כללים תוך כדי, מדובר בגזילת הזמן של הכנסת

אלון שוסטר:  הרי תראו מה שאנחנו עושים פה - אנחנו ממציאים ועדות כיוון שהוועדה המרכזית שצריכה לעסוק בנושא הזה משועבדת לאותו מהלך, לאותו רעל משטרי שאנחנו לא משלמים עליו רק בהיבטים של דמוקרטיה, גם בהיבטי חופש תנועה של קצינים, בהיבטי כלכלה, בהיבטי ביטחון

אלון שוסטר:  הנה אנחנו משלמים גם בזמן כנסת כשיש כל כך הרבה משימות אחרות

אלון שוסטר:       יש פה איזו מן תמיהה, מן דמעות תנין על ההחלטה של היועצת המשפטית שאני לא יודע אם היא זאת שהסדירה את הסכם ניגוד העניינים או הקודם לה, אותו הסכם שכל אחד מאיתנו, כל שר או סגן שר זוטר ככל שיהיה חייב להתייחס אליו

אלון שוסטר:  אם חבריי בקואליציה היו רוצים להיות הגונים, הם היו צריכים להבין שאו שיש ממשלה בראשות בנימין נתניהו ואי אפשר לקדם את הרפורמה, או שראש הממשלה הוא לא בנימין נתניהו ואפשר לקדם את הרפורמה

אלון שוסטר:  שני המהלכים האלה בכפיפה אחת לא יכולים לדור

אלון שוסטר:  הרי ברור שזה לא נעשה שלא בהסכמתו ובהנחיתו של ראש ממשלה, הרי ברור שזה לא מצב ששר משפטים לקח לעצמו את המושכות

אלון שוסטר:  גם ברור שזה בהסכמה ובהנחיה של ראש ממשלה, וגם ברור שיש כאן התנגשות מהותית אל מול ההסכם שהונח לפתחו

אלון שוסטר:        אם כבר עוסקים בכך, לא יכול להיות שלא נגדיר לעצמנו אפשרות להתייחס למצבי קיצון משפטיים

אלון שוסטר:  קודם שאלנו את המומחים בנוגע למצב שבו יש רצח, למצב שבו חס וחלילה ראש ממשלה רוצח

אלון שוסטר:  היעלה על הדעת שנשאיר את הסוגיה המשפטית הזאת לא פתורה? האם יכול להיות שלא נבין שלעיתים הכנסת או הממשלה יהיו שבויים פוליטית? הרי ברור שזה יכול להיות

אלון שוסטר:  למי שישאל אם בית המשפט הוא הגננת שלנו, אני אומר שבמובנים רבים כן, כי אין לנו חוקה, אין לנו נשיא שיש לו סמכויות

אלון שוסטר:  אם כבר דנים ומשקיעים את הזמן, לפחות שתהיה התייחסות עניינית לגבי מצב של חוסר תפקוד שהוא לא רק מטעמי רפואה ומצב נפשי

אופיר כץ: אורנה ברביבאי, בקשה

אורנה ברביבאי: כשקראתי את הצעת החוק אמרתי לעצמי שזו הסיבה למה אסור להחליש את מערכת המשפט בישראל

אורנה ברביבאי:  מה זה החוק? החוק הוא בעצם התמצית של שחיתות פוליטיקאים, פוליטיקאים שאומרים: נייצר לנו חוק משלנו שמקנה לנו את הזכות לעמוד מעל החוק, ונעשה את זה תוך ביטול הסמכות של בית משפט לשלול מאיתנו את העבירה על החוק

אורנה ברביבאי:  אם מישהו היה צריך הוכחה, ותאמין לי לא צריך יותר מזה כדי לעשות מחאה ציבורית, ללמה זה אסון לבטל את הסמכויות של בית המשפט, החוק הזה שכתבתם וניסחתם זו ההוכחה, ומי שכתב וניסח אותו הוא אופיר כץ, ינון אזולאי, שמחה רוטמן, יצחק פינדרוס ויצחק קרויזר

אופיר כץ: ראשי סיעות הקואליציה

אורנה ברביבאי: אנחנו לא במקרה נקלעים לחוק ההזוי הזה

אורנה ברביבאי:  החוק ההזוי הזה מדבר ספציפית על הגנה של ראש ממשלה שמואשם בשלושה כתבי אישום

אורנה ברביבאי:  מכיוון שיש לכם פחד עצום מהיועצת המשפטית לממשלה, מה אתם עושים?     

אופיר כץ: הוא צריך הגנה לדעתך?     

אורנה ברביבאי: אתם מחלישים את בית המשפט שאם חלילה זה יגיע אז לא תהיה לו סמכות, כשבדרך אתם מלבינים את פניה של היועמ"שית שאפילו לא התכוונה, לפחות לפי מה שהיא הצהירה, לעסוק בנבצרות

אורנה ברביבאי:  אתם כל כך מבועתים, כי אתם כנראה יודעים יותר מאיתנו מה עשה נתניהו

אורנה ברביבאי:  בגלל שהפחד שלכם והמורא שלכם הוא כל גדול אתם באים ואומרים: הנה חברי כנסת בבית הזה, הבית שהיה פעם מכובד, מביאים הצעת חוק

אופיר כץ: זה שאתם באופוזיציה לא הופך אותו לפחות מכובד

אורנה ברביבאי: הצעת החוק אומרת את הדבר הבא: גם אם ראש הממשלה עבר על כל החוקים במדינת ישראל ויש לו עבירות פליליות, בית המשפט לא יהיה רשאי לדון בזה, בטח לא היועצת המשפטית, אלא רק אם יש לו נבצרות פיזית או נפשית

אורנה ברביבאי:  אני אומרת לך, זה לא עובר

אורנה ברביבאי:  זה לא עובר לא רק במובנים של חוק, זה לא עובר במונחים של מוסר

אורנה ברביבאי:  לא יכול להיות שבבית הזה, בכנסת ישראל, נבחרי ציבור יתנו לעצמם לגיטימיות לעבור על החוק וימנו את הבכיר ביותר לעבור על החוק הכי הרבה

אורנה ברביבאי:  אי אפשר יהיה ללמד אף תלמיד שניגש למבחן בגרות את החוק, כי ברגע שאתה מלמד אותו את החוק, אתה אומר לו: חביבי, כולנו כאזרחים פחותים מהחוק, רק ראש הממשלה הוא היחידי בישראל שעומד מעל החוק

אורנה ברביבאי:  החוק הזה לא יכול לעבור, הוא פשיטת רגל מוסרית, הוא פשיטת רגל ערכית

אורנה ברביבאי:  להביא את זה לסדר היום, בעיני הגזמתם, כי זה מראה בדיוק את הכוונות הלא נסתרות

אורנה ברביבאי:  שום דבר תפיסתי-מהותי של טובת המדינה לנגד עיניכם

אורנה ברביבאי:  דבר אחד לנגד עיניכם, וזה איך אתם מחלצים את נתניהו מהדין

אורנה ברביבאי:  אתם חושבים שהוא היחיד שיכול להיות ראש ממשלה ולתת לכל חבורת האנשים, שאני שומרת לעצמי מה אני חושבת עליהם, להיות חברי כנסת בבית הזה

אורנה ברביבאי:  זה ביזיון שאנחנו נצטרך להיות אזרחים במדינה שקובעת שראש מממשלה יכול להיות עבריין באישור החוק

אופיר כץ: ד"ר רמי רום, בקשה

ד"ר רמי רום: אני קרוי על שמו של סרן יאיר סווט שנהרג ב-7 באוקטובר 1973 בעמק הבכא

ד"ר רמי רום:  אני בנו של חבר הכנסת פרופסור יוסף רום שהיה שותף למהפך של הליכוד ובגין ב-1977 ובנה של הטייסת הראשונה שסיימה את קורס הטיס של חיל האוויר יעל רום

ד"ר רמי רום:  אני ד"ר לכימיה ועורך פטנטים בחברת הייטק

ד"ר רמי רום:  באתי כדי לומר שביטול מוחלט של האפשרות לביקורת שיפוטית על הנבצרות ועל מינויי שרים הם זלזל ברוח החוק, זלזול בציבור ובבית המשפט העליון, נראה כתחמנות, כפעולת מנע חפוזה נגד בית המשפט, ישראבלוף

ד"ר רמי רום:  בית המשפט העליון פסק שחבר הכנסת דרעי שהורשע פעמיים לא יכול לשמש כשר בממשלת ישראל, אז משנים את חוק-יסוד: הממשלה כדי למנוע ביקורת שיפוטית של בית המשפט העליון? באותו אופן אתם יכולים להחליט גם לשנות חוקי טבע, כמו את חוק שימור האנרגיה שיפתור את בעיות הכלכלה של ישראל

ד"ר רמי רום:  מה שאתם עושים כאן זה ישראבלוף, זה ניצול לרעה של הסמכות השלטונית שבידכם לתועלת פרטית, וזו בדיוק הגדרה של שחיתות שלטונית

ד"ר רמי רום:       באתי כדי לבקש מהיועצים המשפטיים של הוועדה, מהיועצים המשפטיים של השרים, של הכנסת, של הממשלה ומשופטי בית המשפט העליון שייאבקו על שלטון החוק בנחישות, שיגנו עלינו מעריצות הרוב

ד"ר רמי רום:  אנחנו צריכים הגנה, אנחנו צריכים חוקה טובה

ד"ר רמי רום:  אתם המבצר האחרון ממגיני העם, והעם איתכם בגדול

ד"ר רמי רום:  המחאה הולכת ומתחזקת, העם רוצה דמוקרטיה וחוקה, הוא לא ירצה לעבוד עבור דיקטטור

ד"ר רמי רום:       באתי כדי לבקש מחברי הוועדה לקבל את מתווה הנשיא

ד"ר רמי רום:  עצרו את החקיקה ודברו, עצרו ודברו

ד"ר רמי רום:   אני רוצה לצטט מדבריו של מייסד פורום קהלת, פרופסור משה קופל, מה-10 בפברואר: "מתנגדי הרפורמה מעלים שתי התנגדויות לתיקון זה: שבישראל אין מספיק מגבלות על הרשות המחוקקת, אין בית נבחרים שני או עליון, אין וטו נשיאותי ואין חוקה שלמה - כל זה נכון בהחלט וראוי שיתוקן"

ד"ר רמי רום:  בבקשה, עצרו ודברו, הקימו בית מחוקקים עליון לנושא החוקה, כפי שהציע קופל, עם זכות וטו לנשיא, שיגדיר חוקה שלמה וטובה ברוח מגילת העצמאות

ד"ר רמי רום:  עצרו ודברו גם עם הנשיא, עם הכלכלנים, עם ההייטקיסטים, עם צבא העם, המילואימניקים, שהצילו את המדינה ביום כיפור והתגייסו עכשיו למחאה האזרחית, עם יהדות ארצות הברית

ד"ר רמי רום:  עצרו ודברו

אופיר כץ:  ד"ר שוקי שגב, מומחה למשפט חוקתי, המכללה האקדמית נתניה, בקשה

ד"ר שוקי שגב: הסוגיה שאני רוצה להתייחס אליה, והבנתי שבזה הדיון עכשיו, זה התיקון לחוק-יסוד: הממשלה בנוגע לנבצרות של ראש ממשלה

ד"ר שוקי שגב:  קראתי את התיקון, את דברי ההסבר, את מסמך ההכנה, וגם שמעתי את הדיון הקודם שהיה לכם

ד"ר שוקי שגב:  אני אתייחס לשלוש סוגיות שהן מרכזיות

ד"ר שוקי שגב:  אחת זה העילות, שתיים זה זהות הגוף  והחשש מפני ניצול לרעה, ושלוש זה העדר ביקורת שיפוטית

ד"ר שוקי שגב:  לגבי העילות, כאן יש מקום לחזור למושכלות ראשונים ולהגיד שהממשלה מכהנת מכוח אמון הכנסת שנבחרה בבחירות חופשיות ושוות

ד"ר שוקי שגב:  דרך המלך לפיקוח היא דמוקרטיה על הממשלה ועל ראש הממשלה

ד"ר שוקי שגב:  דרך המלך שיכולה להביא לסיום כהונה של הממשלה זה אי אמון קונסטרוקטיבי, ההחלטה על הליכה לבחירות ברוב של 61, או מצב מיוחד – הוא אמור להיות יחסית נדיר - של אי מסוגלות פיזית או נפשית

ד"ר שוקי שגב:  החשיבות היא להבין שהשימוש במסלול הנבצרות עשוי להוות או עלול להיות ניצול לרעה או עקיפה של ההליך הדמוקרטי, פגיעה בהסדר החוקתי  המהווה את דרך המלך

ד"ר שוקי שגב:  מאוד חשוב שההליך של הנבצרות יישמר כהליך שיעורי, לא לאפשר ניצול לרעה של ההליך הזה

ד"ר שוקי שגב:       במסמך ההכנה של הייעוץ המשפטי הם מדברים על זה שההצעה חסרה התייחסות למצבים נוספים שאינם רפואיים ובהם הנבצרות מחויבת אובייקטיבית

ד"ר שוקי שגב:  אני חושב שזה ניסיון להכניס פנימה איזה שהם מונחי שסתום, איזה שהם הסדרים שיאפשרו לעקוף את הדרך הראשית הדמוקרטית, את דרך המלך שעליה דיברתי קודם

ד"ר שוקי שגב:  זה לא פתרון, זו יצירת בעיה, כי אם זה כל כך ברור שהנבצרות מחויבת אובייקטיבית, אז כבר בדרך המלך הדבר הזה ייפתר

ד"ר שוקי שגב:  כשיש מחלוקת האם הנבצרות מחויבת אובייקטיבית, יש היגיון להכנסת המסלול הנוסף של הנבצרות מעבר לדברים הרגילים

ד"ר שוקי שגב:  ההיגיון בלבוא ולהגיד שיש נבצרות מעבר לאי מסוגלות פיזית או נפשית פועל נגד ההיגיון של דרך המלך

ד"ר שוקי שגב:        לגבי החשש מפני ניצול לרעה – בכל הליך יש חשש מפני ניצול לרעה

ד"ר שוקי שגב:  יש מצבים רבים, במיוחד בדרגות העליונות, של שיפוט עצמי וניגוד עניינים

ד"ר שוקי שגב:  חשוב להבין שהתמריץ הפוליטי להשתמש בנבצרות, כמו שאנחנו ראים גם בשנים האחרונות, הוא מאוד גבוה, כשהחשש הוא מפני ניצול לרעה של ההליך הזה

ד"ר שוקי שגב:   אם אתה לא קובע רוב מיוחד להפעלת מסלול הנבצרות, אתה בעצם מאפשר ניצול לרעה של המסלול הזה

ד"ר שוקי שגב:       מסמך ההכנה גם הפנה לצורך לבחון האם יש מקום לקיים ביקורת שיפוטית על מקרים בהם נדרשת הכרזה בשל נבצרות אובייקטיבית דה פקטו, או במקרים בהם מתעורר חשש לניצול לרעה של הסמכות על הכרזה מעין זו

ד"ר שוקי שגב:  כאן יש לי שני דברים להגיד

ד"ר שוקי שגב:  אחד, כל הליך, כולל הליכי בג"ץ, עלולים להיות מנוצלים לרעה, ודבר שני, השאלה מה מנגנון הפיקוח או התיקון על ההליך שאמור לוודא אי ניצול לרעה

ד"ר שוקי שגב:       שמעתי מה שנאמר על ידי המשנה ליועצת המשפטית, עו"ד גיל לימון, על כך שאם אין ביקורת שיפוטית זה חור שחור

ד"ר שוקי שגב:  זה שאומרים שלבג"ץ אין סמכות בתחומים מסוימים עדיין לא אומר שזה חור שחור

ד"ר שוקי שגב:  יש הרבה מאוד הלכות שהן לא של ה-20 השנים או ה-30 שנים אחרונות - התקופה של ברק ושל מה שהגיע אחריו

ד"ר שוקי שגב:  השופט שניאור זלמן חשין, שהיה אחד מהאנשים שהניח פה את היסודות של חוקה שאינה כתובה על ספר, אמר: "סמכות הפיקוח של בג"ץ אינה דבר שבנצח"

ד"ר שוקי שגב:  השופט ויתקון אמר: "המחוקק הוא כל יכול, רוצה לבטל את סמכותנו"

ד"ר שוקי שגב:  השופט ברנזון אמר: "המחוקק הוא עליון על פני כל, הוא נותן והוא לוקח"

ד"ר שוקי שגב:  אפילו השופט ברק בסוף שנות ה-80 אמר: "במשטר דמוקרטי סמכות החקיקה נתונה למחוקק המוסמך להגביל או לשלול את סמכות הפיקוח של בתי המשפט"

ד"ר שוקי שגב:  לבוא ולהגיד שאין דבר כזה תחום שלא יהיה עליו פיקוח בג"ץ, זה לא מדויק, כי יכולים להיות אזורים שבהם אנחנו מוציאים את זה מפיקוח בג"ץ

ד"ר שוקי שגב:  השאלה היא למה שנעשה את זה ולמה זה המקרה הנכון

ד"ר שוקי שגב:  אם אנחנו קובעים ברירת מחדל של פיקוח בג"ץ, זה עלול להיות חשש לניצול לרעה של ההליך גרוע יותר מההליך עצמו, כי בית המשפט העליון פועל כרגע ללא  מבחני סמכות, ללא מבחני זכות עמידה שיפוטית, הוא מפעיל מבחן של סבירות עבור כל דורש ובכל עניין, יהיו מניעיו של אותו דורש אשר יהיו

ד"ר שוקי שגב:  בית המשפט פועל גם ללא ערכאה נמוכה מבררת עובדות

ד"ר שוקי שגב:  כאשר בית המשפט נחלק לליברליים ופרוגרסיביים, כל הדברים האלה יוצרים אצלי חשש ודאגה שביקורת שיפוטית כברירת מחדל על כל ההליך, בלי שום מגבלות, זה דבר שיהיה פתוח לניצול לרעה

ד"ר שוקי שגב:  מתוך היכרות קרובה של הפסיקה, גם הקודמת וגם האחרונה, ברור שאם יהיה מדובר בשאלה של פיקוח על היבטים פרוצדוראליים, זה חלק בלתי נפרד מפיקוח בג"ץ והדברים האלה ימשיכו להיות מפוקחים

ד"ר שוקי שגב:  הבעיה היא, לפי מה שאני מבין, זה שיש כאלה שרוצים להכניס עילות נוספות, לפתוח איזה שהוא פתח לביקורת שהיא מעבר לזה

ד"ר שוקי שגב:       ההצעה הזאת לא מאפשרת חור שחור, כי יש פיקוח באמצעים דמוקרטיים וציבוריים

ד"ר שוקי שגב:  כשאנחנו מסתכלים על זה, אנחנו רואים שההצעה מעדיפה מנגנון דמוקרטי-פוליטי על פני מנגנון משפטי

ד"ר שוקי שגב:  במצב היום, ואנחנו לא מדברים על מה יקרה בעוד שנה או בעוד שנתיים, הבלמים והאיזונים הדמוקרטיים על המנגנונים המשפטיים בישראל הם לא חזקים

ד"ר שוקי שגב:  במדינות מסוימות בארצות הברית יועץ משפטי לממשלה נבחר בבחירות ישירות, מה שאומר שיש מנגנון פיקוח דמוקרטי על המנגנונים המשפטיים

ד"ר שוקי שגב:  המנגנונים הדמוקרטיים העממיים בישראל הם חלשים, לכן מנגנון ציבורי ופוליטי שיבצע את ההליך של הנבצרות שבסופו של דבר צריך לעמוד למשפט הציבור ולהליכים דמוקרטיים עדיף על ההליך המשפטי הקיים

ד"ר שוקי שגב:        עיקרון הפרדת הרשויות הוא לא עיקרון נוקשה, הוא עיקרון גמיש, כי גם בית המשפט מפעיל כוחות חקיקה וגם לכנסת יש בסופו של דבר הליכים מעין שיפוטיים

ד"ר שוקי שגב:  הרבה פעמים כשבית המשפט מצדיק את כוחות החקיקה שלו, הוא אומר: רגע, יש כאן לקונה, או יש כאן סיטואציה שהמחוקק לא חשב עליה שמצדיקה את ההתערבות המיידית שלנו כבית משפט

ד"ר שוקי שגב:  כאן יש לנו מצב שבו יש איזה שהוא גורם ללא זכות עמידה במובן המסורתי שלה שחוזר ועותר לגבי להוציא ראש ממשלה שקיבל את אמון הכנסת

ד"ר שוקי שגב:  הוא עותר פעם אחר פעם עד שבסופו של דבר אנחנו רואים שנקבע דיון

ד"ר שוקי שגב:  אני חושב שבמצב הזה הכנסת בהחלט פועלת בתוך הסמכות שלה להבהיר את הדין הקיים, זה חלק מהסמכויות האינהרנטיות של הכנסת

אלון שוסטר: האם אתה מזהה מצבי קיצון שבהם ראש הממשלה יהיה נגוע בחשדות מיידים וברורים שאי אפשר יהיה להשאיר את זה רק למערכת הפוליטית שתקבל החלטה? האם אנחנו רוצים ראש ממשלה, כך נשאל, שרצח בשידור חי?     

ד"ר שוקי שגב: אני חושב שבהחלט צריך לחשוב על המחיר של לפתור בעיה של מקרים היפותטיים

ד"ר שוקי שגב:  יש הסדר לגבי ראש ממשלה שחשוד בביצוע מעשים פליליים, יש סעיף קיים

ד"ר שוקי שגב:  אם רוצים לתקן את הסעיפים האלה, לשנות אותם במשהו, צריך לעבוד שם

ד"ר שוקי שגב:  אנחנו צריכים לתכנן את המסגרת החוקתית שלנו כדי שתאפשר לנו שיתוף פעולה וחיים הדדיים בשיתוף פעולה עכשיו, לא באיזה שהן סיטואציות קיצוניות ומצבי קיצון שלא סביר שיגיעו

ד"ר שוקי שגב:  אם אתה בונה הסדר שמאפשר איזה שהוא הליך שהוא עוקף דמוקרטיה, עוקף כנסת, אתה מביא את עצמך למצבי קיצון

אפרת רייטן: למה אתה מתעלם מהסיטואציה הנוכחית? יכול להיות שהסיבה לכך שעד היום החוק היה עמום היא כי אף אחד לא תיאר ושיער שנגיע לסיטואציה כזאת

אופיר כץ: ד"ר אביעד בקשי, ראש המחלקה המשפטית בפורום קהלת, בקשה

ד"ר אביעד בקשי: אני חושב שהצעת החוק נכונה, ראויה ובסך הכל מסדירה פרוצדורה ביחס למהות מאוד בסיסית שאני חושב שהיא נכונה גם ביחס למצב החוקי היום

ד"ר אביעד בקשי:  נבצרות איננה שאלה משפטית, נבצרות היא שאלה תפקודית-אובייקטיבית

ד"ר אביעד בקשי:  נבצרות שכדי לפענח אותה צריך מומחיות של יועץ משפטי או ביקורת בג"צית איננה נבצרות אלא דיון אחר, סוגיה אחרת שעוסקת בשאלה אם תפקודו הנורמטיבי של ראש ממשלה נכון או לא נכון

ד"ר אביעד בקשי:  הדחת ראש ממשלה על רקע תפקודו הנורמטיבי היא נושא פוליטי לחלוטין שאמור להיות מסור אך ורק לכנסת, לכן אני חושב שכבר המצב המשפטי היום הוא כזה שהדחה משפטית תחומה אך רק לסיטואציה שבה יש הרשעה בעבירה שיש עימה קלון וכל סיטואציה אחרת איננה עניין לבית משפט

ד"ר אביעד בקשי:   הסמכות הבג"צית איננה סמכות להתערב בכל הכרעה פוליטית שהיא

ד"ר אביעד בקשי:  הצבעה של חבר כנסת פלוני או אלמוני בהצעת חוק כזאת או אחרת איננה עניין להתערבות בג"צית

ד"ר אביעד בקשי:  גם השאלה אם יודח ראש מממשלה על רקע תפקודו הנורמטיבי איננה עניין לבית המשפט, כל עוד אין חוק יסוד מפורש שנותן לבית המשפט את הסמכות

ד"ר אביעד בקשי:        אני חושב שצריך לשים לב לשלושה מרכיבים בהצעת החוק הנוכחית

ד"ר אביעד בקשי:  קודם כל, מה היא העילה

ד"ר אביעד בקשי:  העילה של הנבצרות היא אכן, כפי שאמרנו, חוסר יכולת לתפקד, לא משהו אחר

ד"ר אביעד בקשי:  שניים, לא לייצר מצב שהעילה הזאת היא פתח לסטנדרטים עמומים שנתונים להיות לפרשנות שיכולה להגיע לסטנדרטים פסולים

ד"ר אביעד בקשי:  כשאני מעלה את זה לכנסת ברוב נדיר וחריג של 90 חברי כנסת, אני בעצם אומר שהנושא הזה צריך להיות, אין מה להתלבט בו, לא קואליציה ולא אופוזיציה

ד"ר אביעד בקשי:  למרות ש-61 חברי כנסת יכולים, כמו שנאמר כאן, להחליף ראש ממשלה, עדיין אומרים: אם אתם הולכים במסלול של נבצרות, זה צריך להיות משהו שאי אפשר להתווכח עליו, צריך ש-90 חברי כנסת יגידו אמן

ד"ר אביעד בקשי:  הנקודה השלישית, והיא חוזרת לאותו עניין, זה שהגורם הקובע חייב להיות גורם פוליטי

ד"ר אביעד בקשי:  הסיטואציה שבה פקיד, ואני מצר על אמרות אגב של בית המשפט ביחס למצב המשפטי הקיים, יכול לבצע פעולה ש-60 חברי כנסת לא יכולים לבצע, פעולה של להדיח ראש ממשלה על רקע אי נחת מתפקודו הנורמטיבי, היא סיטואציה חסרת תקדים בעולם, היא מוזרה מאוד

ד"ר אביעד בקשי:  אני נכנס פה גם לעניין של הסעיף שמונע ביקורת שיפוטית

ד"ר אביעד בקשי:  אם אני מאפשר ביקורת שיפוטית על ההכרעה של הנבצרות, המשמעות היא שבקצה אני מאפשר לבית המשפט להיות גורם שמבקר את ההכרעה הפוליטית ביחס לתפקודו של ראש ממשלה, וזה דבר שאי אפשר לקבל

ד"ר אביעד בקשי:       אני אתייחס בקצרה לחוות הדעת של הייעוץ המשפטי לכנסת והייעוץ המשפטי לממשלה

ד"ר אביעד בקשי:  לגבי החשש שהממשלה תימנע מלקבוע נבצרות כי יש לה ניגוד עניינים מובנה או כי היא חוששת ליפול - זה שוב חוזר לאותה נקודה

ד"ר אביעד בקשי:  אם אנחנו מדברים על זה שחוסר נחת מתפקודו הנורמטיבי של ראש הממשלה הוא עניין לאי אמון של הכנסת והנבצרות נועדה אך ורק לטפל בסיטואציה של חוסר תפקוד, אז חוסר התפקוד הוא ברור, הוא חד משמעי, אין מה להתחמק בו

ד"ר אביעד בקשי:       לגבי התזה שעלתה פה מחברי הכנסת, אם אינני טועה, שחוק כזה צריך להיות חוק שיחול רק מכנסת עתידית, אז שוב, בעיני, החוק הזה בסך הכל מבהיר את המצב הקיים

ד"ר אביעד בקשי:  גם במצב החוקי הקיים בישראל אנחנו לא מדברים על הדחה של ראש ממשלה על בסיס הכרעה של פרקליט ביחס לתפקודו הנורמטיבי

ד"ר אביעד בקשי:  זה לא המצב היום, והחוק הזה בסך הכל לא נועד להגדיר את זה

ד"ר אביעד בקשי:  לא מדובר כאן בתיקון חוקתי שיש מקום להמליץ על כך שהוא יחול רק מהכנסת הבאה ואילך

ד"ר אביעד בקשי:       לגבי ההערה של המשנה לימון על כך שלכאורה רוב של שלושה רבעים הוא מופרז כי ממילא 61 חברי כנסת יכולים להדיח ראש ממשלה במסגרת אי אמון - זה חוזר לטיעון שכבר אמרתי, זה בדיוק נועד להבהיר שהמסלול של נבצרות איננו מסלול של אי אמון, איננו מסלול של אי נחת

ד"ר אביעד בקשי:  אם רוצים 61 חברי כנסת להחליף ראש ממשלה, הם מוזמנים ויכולים לעשות את זה במסגרת אי אמון ולא יכולים לטעון טענת סרק כלפי הציבור שזה חוסר תפקוד, כי נבצרות נועדה אך ורק למצב של כשל תפקודי ואובייקטיבי

אופיר כץ: סגן אלוף במילים איל יפה, בקשה

אביעד יפה: אני קורא מתוך מגלת העצמאות, מעל חתימתו של בן גוריון: "מתוך ביטחון בצור ישראל"

אביעד יפה:  משם אני בא ולשם אני חוזר

אביעד יפה:  אני חייל של המדינה, מספר אישי 2144910, שריונר מיום הכיפורים, סגן אלוף במילואים

אביעד יפה:  שירתתי שנים רבות בצה"ל כחייל של המדינה והיום אני משרת את המדינה במסע טנק האחדות ומגילת העצמאות

אביעד יפה:  ביחד עם חבריי לוחמי כיפור וחברים נוספים רבים אני נאבק עם רבבות אזרחים על גורלה ודמותה של המדינה למען עתיד ילדנו

אביעד יפה:  אני בן קיבוץ מעוז חיים

אביעד יפה:  נהג הטנק שלי ביום הכיפורים היה מרדכי כליפה מדימונה

אביעד יפה:  הצוות שלי ניצל בזכות הביצוע הבלתי רגיל של מרדכי כליפה, זכרו לברכה, איתו לחמנו בגבורה באויב בלכידות ואחדות מוחלטת

אביעד יפה:  רבים מחבריי נפלו במלחמה במערכה כולה, לכן מתוך כבוד והאהבה אני משמיע את דבריי גם עבורם

אביעד יפה:  כצוות טנק, כאחים לנשק אנחנו מנצחים

אביעד יפה:  יחד ניצחנו ורוצים להישאר ביחד, לא לפרק את הביחד

אביעד יפה:  ברור שאסור לפרק, כי זה בנפשנו, לכן עצרו ודברו, עצרו ודברו

אביעד יפה:       תגיעו להסכמה, אתם חברי הכנסת והממשלה

אביעד יפה:  קיום ישראל מחייב להאזין

אביעד יפה:  אסור להגיע לחקיקה בבליץ

אביעד יפה:  בליץ, מלחמת בזק וגם חקיקת בזק מיועדים להוציא את היריב משיווי המשקל ולהכניסו להלם קרב

אביעד יפה:  עם ישראל על חלקיו איננו אויב, הוא שותף, הוא ריבון

אביעד יפה:  אל תוציאו את כל חלקי עם ישראל משיווי המשקל, אל תכניסו אותנו להלם קרב

אביעד יפה:  דברי חכמים בנחת נשמעים

אביעד יפה:  סוגיות כבדות משקל והיסטוריות עומדות לפנינו

אביעד יפה:  נדרשת הרבה חוכמה, נדרשים הרבה חכמים, כי הרבה פרטים נמצאים על הפרק

אביעד יפה:  הרבה דברי חכמים לפניכם, לכן עצרו ודברו, עצרו ודברו

אביעד יפה:  חייבים שגם התהליך יעורר אמון בקרב האזרחים והלוחמים, אני אומר לכם את זה כלוחם

אביעד יפה:  לא ספר החוקים יפגוש את טנקי האויב, אלא האזרחים, הלוחמים בשדה הקרב

אביעד יפה:  יש משפט בשריון שאומר: האדם שבטנק ינצח

אביעד יפה:  בוועדה הנכבדה הזאת, שעוסקת בנושאים האזרחיים והמשפטיים, הושטת היד לשיתוף תנצח

אביעד יפה:  האזרח חייב לראות שמשרתי הציבור כיבדו אותו ברצינות המקסימאלית וגם בנראות התהליך

אביעד יפה:  חייבים לעורר בו את האמון, כי בלי אמון לא נוכל להמשיך ולשכנע אותו, לכן עצרו ודברו, עצרו ודברו

אביעד יפה:  אנחנו חייבים שתשבו יום ולילה ותטפלו בסוגיה בעדינות רבה וברגישות רבה, כי למטה נמצאים האזרחים, גם הלוחמים וגם אלה שיעמדו על הגבולות, לכן עצרו ודברו

אביעד יפה:  כדי שאזרחים, ובעיקר המילואימניקים, יחזיקו אמון כלפי החלטות הפוליטיקאים, אנו רוצים לדעת שהמנהיגות חושבת, מתכננת ומבצעת עבודה רצינית

אביעד יפה:  אנחנו דור כיפור שילמנו מחיר נוראי על חוסר ההכנה של הדרגים הגבוהים ולכן האמון נפגע

אביעד יפה:  אסור לפגוע באמון עוד פעם

אביעד יפה:  היום האזרחים מעורבים לעומק, לפרטים, אין עיניים עצומות, כולנו עם עיניים פקוחות

אביעד יפה:  צריך לשכנע ולהמחיש להם כי ההכנה והתהליך מתבצעים בלב חפץ ואחראי, לכן עצרו ודברו, עצרו ודברו

אביעד יפה:  כטנקיסטים נוכחנו במבחנים שאין קריטיים מהם

אביעד יפה:  תרבות עבודת הצוות, כפי שסיפרתי על נהגי היקר, זכרו לברכה, האמון, הרעות והמקצוענות, הם ערובה להצלחה וניצחון, לא להתנצחות

אביעד יפה:  לא להראות לשני מי פיקח יותר ומי חזק יותר, אלא מי עוזר יותר ולמי נקשיב יותר, כי שם נמצא הכוח, הכוח האדיר שלכם, חברי הכנסת וממשלת ישראל

אביעד יפה:  ההתנצחות תוליד חס וחלילה חורבן

אביעד יפה:  היינו שם כולנו, עמדנו על הסף

אביעד יפה:  הסכנה תוליד הסכמה, תוליד ניצחון

אביעד יפה:  שבו עם מומחים, עם המגזרים ועם היריבים - זה מה שהעם מצפה מכם, זה מה שמצפים מכם הלוחמים והמילואימניקים שאני בתוכם

אביעד יפה:  תנו את חלקכם ואת תפקידכם החשוב כמו שצריך

אביעד יפה:  החיפזון הוא מהשטן, לכן עצרו ודברו, עצרו ודברו

אביעד יפה:       במסע טנק האחדות ומגילת העצמאות שעליו החתמנו אלפים, ואתם לא מבינים איזו התרגשות הייתה לגעת במגילה, לחתום על המגילה, הצבענו ללוחמי תש"ח, הגענו למבשרת, לקסטל, הגענו למקומות רבים

אביעד יפה:  הטנק אמנם היה מיצג שעשוי מקלקר, אבל הוא נתן את העוצמה האדירה למגילת העצמאות

אביעד יפה:  הגיעו מכל הזרמים, חילוניים ודתיים, ואנחנו ממשיכים גם לגוש עציון וגם לדרום

אביעד יפה:  נגיע עד לבן גוריון, לקבר של בן גוריון

אביעד יפה:  הגענו עם הטנק לירושלים, לכניסה לירושלים, כי לא רצינו להפחיד אף אחד

אביעד יפה:  באנו עם כבוד ויראה לבית הזה

אביעד יפה:  מי שעקב ברצינות אחרי מסע הטנק ראה מסע טנק שנשא ראשון מכולם את הדגל, את דגל האחדות

אביעד יפה:       אנחנו מבקשים, תעצרו ותדברו

אביעד יפה:  אתם הולכים להכריז על מישהו כקיסר

אביעד יפה:  אני באופן אישי, ואני מייצג רבים, לא אתן שקיסר יוביל אותי לקרב

אביעד יפה:  הנורמות אותן למדתי בבית לאורך השנים, ואני גם מלמד את חיילי, הן נורמות של דוגמה אישית, חברות ורעות לנשק

אביעד יפה:  אני לא רואה כך את המצב היום, לצערי

אביעד יפה:  אני מבקש בכל לשון של בקשה שתהיו דוגמה לעם שיושב מחוץ לבית הזה, אתם וממשלת ישראל, כי אליכם נשואות עינינו

אביעד יפה:  רק ביחד, בהסכמה מאוחדת, גדולה כמה שאפשר, רחבה כמה שאפשר, אנחנו ננצח, אין שום אפשרות אחרת

אופיר כץ: חברת הכנסת מלינובסקי, בקשה

יוליה מלינובסקי: לא פעם אני שומעת ביקורת מאוד חריפה מטעם חברי הקואליציה על היועצת המשפטית לממשלה

יוליה מלינובסקי:  צריך לזכור שהיא לא הראשונה בתפקיד ולא האחרונה

יוליה מלינובסקי:  היו יועצים משפטיים לממשלה שחלק מהם מינה ראש הממשלה הנוכחי, חלק גדול מהם

יוליה מלינובסקי:  ראש הממשלה מינה יועצים משפטיים לממשלה, מינה נגידי בנק ישראל ואנשים אחרים בתפקידים מאוד מאוד בכירים שעכשיו רובם יוצאים נגד הדברים שקורים במדינה

יוליה מלינובסקי:  הם כולם היו מינויים של ראש הממשלה, כולל מנדלבליט שהעמיד את ראש הממשלה הנוכחי לדין, כולל נגידי בנק ישראל שמתריעים נגד סכנות

יוליה מלינובסקי:  לא משנה מי ממנה, משנה איך אתה נאמן לתפקיד שלך ולאמת שלך

יוליה מלינובסקי:  בסוף האחריות היא כלפי האזרחים, האחריות היא כלפי האמת הפנימית שלהם

יוליה מלינובסקי:  גם אני בזמנו פניתי ליועצת המשפטית לממשלה לגבי אחת מחברות הכנסת כי חשבתי שאותה חברת כנסת פועלת בניגוד לחוק, חשבתי שהיא קיבלה שוחד

יוליה מלינובסקי:  השוחד הוא לא תמיד בכסף, לפעמים זה בהבטחות, בתפקידים או בטובת הנאה כזאת או אחרת

יוליה מלינובסקי:  אני לא אנקוב בשמה, אבל אני מאמינה שכולם יודעים על מי מדובר

יוליה מלינובסקי:  חשבתי שאותה חברת כנסת פעלה בזדון, לפי האינטרסים האישיים, כדי לקבל טובת הנאה מהמהלכים הפוליטיים שלה, אבל היועצת המשפטית לממשלה חשבה אחרת

יוליה מלינובסקי:  יכולתי להסכים, יכולתי לא להסכים, וגם היו הרבה דברים אחרים שלא הסכמתי, אבל סמכתי על המערכת, כי מערכת שמאבדת את האיזונים ואת הבלמים הופכת בסוף להיות דיקטטורה שבראשה עומד קיסר

יוליה מלינובסקי:  בעיני זה פסול, לא נכון ומסוכן מאוד

יוליה מלינובסקי:       עברתי על חוות הדעת של הייעוץ המשפטי של הכנסת לגבי סיבת הנבצרות, ראיתי שזה כבר קיים על מבקר מדינה, נשיא בית משפט עליון, יושב ראש הכנסת ונשיא המדינה

יוליה מלינובסקי:  בכל התפקידים שאמרתי יש איזונים ובלמים

יוליה מלינובסקי:  כשאדם נמצא בתפקיד מאוד חשוב, בין הבכירים בארץ, אז במצבים מסוימים, כמו למשל במקרה של הנשיא קצב, יש ביקורת שיפוטית, יש מה לעשות

יוליה מלינובסקי:  בנוסח, כפי שהוא מוצע, אנחנו יכולים להגיע למצב שיהיה לנו ראש ממשלה שהוא גופה נושמת ולא תהיה לנו שום אפשרות לשנות את המצב

יוליה מלינובסקי:  יש פה גם אופציה שראש הממשלה או מישהו מטעמו יכול להתנגד לנבצרות

יוליה מלינובסקי:   למה אם הקואליציה היא 64 ח"כים הלכתם על רוב נדרש לנבצרות של  90 ח"כים?      

אופיר כץ: 90 ח"כים זה כשהנבצרות היא בניגוד לדעתו

יוליה מלינובסקי: אם הקואליציה היא 64, למה בנבצרות אתה צריך שלושה רבעים מהח"כים? תראו, בן אדם שפועל בתום לב, בן אדם שמאמין בדרכו, בן אדם שהשכל והלב שלמים אצלו, לא צריך את החוק הזה

יוליה מלינובסקי:  זה חוק של פחדנות, זה חוק של פחדן שמפחד שיכולים להזיז אותו חלילה מהתפקיד

יוליה מלינובסקי:  זה משהו שמעיד על חולשה,  מעיד על פחד, מעיד על חוסר אמון בח"כים ובממשלה

יוליה מלינובסקי:  הגענו למצב של ראש ממשלה עם שלושה כתבי אישום, מה שאף אחד לא העלה על דעתו שזה בכלל אפשרי

יוליה מלינובסקי:  כשאנחנו מדברים על מקרי קיצון, אומרים לנו שמקרי קיצון לא יקרו, אומרים לנו שזה משהו שהוא לא הגיוני

יוליה מלינובסקי:  חברים, מי אמר לכם את זה? היה בברית המועצות לשעבר ראש ממשלה בשם ברז'ניב

יוליה מלינובסקי:  בהתחלה הוא היא פעיל, עשה המון בשביל המדינה, אבל לאט-לאט הוא הידרדר - בזה יש דמיון למה שקורה פה

יוליה מלינובסקי:  הבן אדם בסוף היה מאוד-מאוד לא בריא, במלוא מובן המילה, רק לא הייתה שום אפשרות להדיח אותו, כי כל עוד הוא נשם - -     

אופיר כץ: נתניהו מאוד בריא, הכל בסדר, והוא יזכה לעוד שנים רבות, בעזרת השם, של בריאות

יוליה מלינובסקי: דיברתי על הדמיון מבחינת השתלשלות העניינים

יוליה מלינובסקי:  אנחנו כולנו בריאים, ואני לא מאחלת שום דבר רע לאף אחד, אבל צריך להבין שהאדם הזה הגיע למצב בריאותי על הפנים ורק בגלל שהמערכת הייתה כל כך משומנת ומחויבת הם העדיפו להשאיר גופה במקום להזיז אותו מהתפקיד

יוליה מלינובסקי:  היה ברור שאם הוא יזוז הכל נופל, שרשרת הפיקוד נופלת

יוליה מלינובסקי:  אני לא רוצה להגיע למצב הזה, זה מצב מפחיד

יוליה מלינובסקי:  אנחנו כולנו מכירים ויודעים את האילוצים הפוליטיים, אנחנו יודעים שלפעמים בכנסת אנשים מצביעים לא לפי מצפונם אלא לפי אינטרסים פוליטיים, לפי משמעת סיעתית, קואליציוניות וכן הלאה

יוליה מלינובסקי:  יש פה דברים כבדי משקל שבסוף ישפיעו על החיים של כולנו

יוליה מלינובסקי:  רק מי שמפחד, מי שיודע שיש לו בעיות, מי שלא בטוח בעצמו, מי שלא בטוח בשותפים הפוליטיים שלו ובפרטנרים שלו בקואליציה, רק מוח חולה היה יכול להמציא כזה חוק שלא משרת את הציבור, לא משרת את העם, לא משרת את המדינה אלא אדם ספציפי מאוד

יוליה מלינובסקי:       אביגדור ליברמן היה תחת חקירות בבתי משפט הרבה מאוד שנים, במשך 17 שנה, אבל הוא עתר לבתי משפט כדי לזרז תהליכים, הוא דרש מבית המשפט לכנס את הדיונים יום יום כדי לנקות את שמו

יוליה מלינובסקי:  ברגע שהוגש נגדו כתב אישום הוא מיד התפטר מתפקידו המיניסטריאלי

יוליה מלינובסקי:  הוא לא אמר שמערכת המשפט היא מושחתת, שהיא נגדו, אלא התייצב כמו חייל, היה מוכן לקבל כל דבר ועמד בכל הכללים

יוליה מלינובסקי:  בסוף הוא יצא זכאי

יוליה מלינובסקי:  אתם יכולים להתפוצץ מעצבים, אבל הוא יצא זכאי

יוליה מלינובסקי:  אני מאחלת לבנימין נתניהו שיצא זכאי בכל שלושת כתבי האישום שלו

יוליה מלינובסקי:  לא עלה על דעתו של ליברמן להגיד שמערכת המשפט פועלת בנקמנות או שעושים לו משהו לא בסדר

יוליה מלינובסקי:  הוא התייצב כמו חייל

יוליה מלינובסקי:  הפרשה של האנשים בישראל ביתנו זו פרשה מטלטלת, פרשה שכואבת לנו עד היום

יוליה מלינובסקי:  את זה שפאינה קירשנבאום יושבת בכלא אני כואבת

יוליה מלינובסקי:  ביקרתי אותה שם, כי אני בן אדם והיא בן אדם

יוליה מלינובסקי:  ברמה האישית זה כואב

יוליה מלינובסקי:  כאשר היו דיונים בבתי המשפט לא העלינו על דעתנו להגיד שבתי המשפט והשופטים הם מטעם, הם ישראל הראשונה, הם פריבילגים וצריך לערוף להם ראשים

יוליה מלינובסקי:  לא היה ולא נברא

יוליה מלינובסקי:  גם כשההחלטה היא לא לטעמי ויש לי ביקורת אני מקבלת אותה, כי ככה בנויה מדינה, ככה זה נכון, אחרת תהיה אנרכיה, אחרת יהיה משטר טוטליטרי, משטר שדואג רק לעצמו, לא לאזרחים

יוליה מלינובסקי:  גם כשזה כואב, לא נעים ואתה לא מסכים אתה מקבל

יוליה מלינובסקי:  איך אמר בגין? יש שופטים בירושלים

יוליה מלינובסקי:  חבריי מש"ס, יש שופטים בירושלים

משה ארבל: ולכן ליברמן אמר בתגובה להרשעה שלה כך: "פסק הדין לא מידתי ולא קשור לעובדות"

יוליה מלינובסקי: נכון, אבל הוא קיבל את זה

יוליה מלינובסקי:  הוא לא דרש להעיף את השופט הזה, הוא לא הגיש חוק כדי לשנות סדרי עולם, שזה מה שאתה עושה עכשיו עם חוק דרעי 2

יוליה מלינובסקי:  הוא לא הסכים, אבל הוא קיבל

אופיר כץ: חבר הכנסת אלעזר שטרן, בקשה

אלעזר שטרן: שמעתי כאן את דברי המלומדים שמצדדים בחוק

אלעזר שטרן:  בחלק מהדברים שלהם יש היגיון

אלעזר שטרן:  כשאומרים לאזרח מן השורה את העניין של נבצרות, וזה אולי בגלל שחווינו את ראש הממשלה, זכרונו לברכה, אריאל שרון, הוא תופס את זה כעניין בריאותי

אלעזר שטרן:  אני לא מוכן לקבל שמה שצריכים לעשות שופטי בית המשפט העליון זה רק לבחון פרוצדורות, כי בשביל פרוצדורות אנחנו יכולים להחזיק רובוטים פחות משוכללים מרובוטים AI

אלעזר שטרן:  אם במה שהוועדה הזאת וועדות אחרות יתעסקו זה באיך לצמצם את יכולת החשיבה של שופטים בבית המשפט העליון ובכל היררכיה שיפוטית אחרת, אנחנו רק נדרדר ככה את מערכת המשפט ואת מי שיסכים להיות שופט במדינת ישראל

אלעזר שטרן:  בסך הכל אני מתנגד לטיעונים שהעלו שני הדוקטורים האחרונים

אלעזר שטרן:  אני, דרך אגב, חושב, ואולי זה ייכנס לכאן, שראש הממשלה פועל עכשיו כאילו הוא בנבצרות

אלעזר שטרן:  אני חושב שככה נראית המדינה

אלעזר שטרן:  המבוגר האחראי, ויש אחד כזה, קוראים לו ראש הממשלה

אלעזר שטרן:  כשהוא רואה את ההתפתחויות של היום ושותק, ואני לא מדבר כרגע על איפה שלא אישרו לו להתבטא או להתערב אלא על איפה שכן אישרו לו, זה אומר שהוא גזר על עצמו נבצרות

אלעזר שטרן:       אני חושב שהחוק הזה לא צריך להיות מוגש מטעם ראשי סיעות הקואליציה או כהצעת חוק פרטית

אלעזר שטרן:  מצאתם פה איזה שהוא מנגנון איך להתעלם מהמערכת הנכונה שבה אפשר להעלות חוקים

אלעזר שטרן:  לא משנה אם זה חוקי יסוד או חוקים שהם קריטיים לעבודת הממשלה, ראש הממשלה או השרים הם היו צריכים להיות מוגשים כהצעת חוק ממשלתית

אלעזר שטרן:  אני העליתי את חוק קיזוז משכורות המחבלים יחד עם אבי דיכטר, אבל הממשלה, כמו שמקובל בחוקים חשובים כאלה, אמרה שאני אמתין להצעת חוק ממשלתית ואצטרף אליה

אלעזר שטרן:  זה חוק שמהרגע שהנחתי אותו ועד הרגע שהוא עבר עברה, לדעתי, יותר משנה וחצי

אלעזר שטרן:  אני הנחתי את החוק הזה כי חשבתי שזה חוק שיחסוך חיי אדם, חשבתי שאם יהיה קיזוז כספים יהיה להם פחות אינטרס לקחת פעולות טרור וייחסכו חיי אדם

אלעזר שטרן:  למרות שלקח להעביר את החוק שנה וחצי לא אמרנו, אוקי, בועטים בממשלה, במועצה לביטחון לאומי או בכל הגופים שצריכים לחוות את דעתם

אלעזר שטרן:   כשאומרים הצעת חוק ממשלתית, זה כדי שגופי הממשלה הרלוונטיים לעניין יחוו דעתם

אלעזר שטרן:  זאת מדינה רצינית, ככה זה עובד

אלעזר שטרן:  אני חושב שבכל אוסף החוקים האלה שאתם מביאים עכשיו, גם אם הם נולדו כיוזמות חוק פרטיות, היה צריך לעצור ולהגיד: הממשלה תביא אותם בנוהל ממשלתי, רק אז תצטרפו

אופיר כץ: 	שלום פרופסור דרשוביץ, תודה שהצטרפת אלינו

אופיר כץ:  היינו רוצים לשמוע את דעתך על הצעת החוק הראשונה שאנחנו דנים בה ועוסקת בנבצרות ראש הממשלה

אלן דרשוביץ: תודה רבה על כך שנתתם לי את הכבוד הגדול לפנות לוועדה המכובדת בכנסת

אלן דרשוביץ:  אני תומך בישראל זה שנים רבות

אלן דרשוביץ:  בכל העולם אני נוסע לאוניברסיטאות השונות ועושה כמיטב יכולתי להגן על ישראל לא רק בהסברה באקדמיה, גם בבתי המשפט

אלן דרשוביץ:  אני, כפי שאתם יודעים, הייתי חבר קרוב של אהרון ברק, שופט בג"ץ לשעבר, נפגשנו בהרווארד ב-1966

אלן דרשוביץ:  גם הייתי חבר של ראש ממשלת ישראל לשעבר, נפגשתי איתו בתחילת שנות ה-70 בהרווארד

אלן דרשוביץ:  אני מודאג מהרפורמה המשפטית אשר הוצעה

אלן דרשוביץ:  כמובן, כמו שחלקכם יודעים, אני מבקר חלק מהרפורמות והמהפכות הללו

אלן דרשוביץ:  אני חושב שלבג"ץ צריכה להיות המילה האחרונה בהקשר לזכויות מיעוטים, זכויות וחירויות בסיסיות, זכויות אדם, ואני גם חושב שמערכת המשפט לא צריכה להיות פוליטית, היא צריכה להיות משפטית ולהתבסס על הקריטריונים הגבוהים ביותר

אלן דרשוביץ:       הנושא שבפני הוועדה היום הוא בנוגע לבג"ץ ולבתי המשפט השונים, מה יהיה תפקידם בנוגע להעברה והסרה של כהונת ראש ממשלה

אלן דרשוביץ:  אני לחלוטין לא תומך בחקיקה הזאת, אני לא מאמין שלבית המשפט העליון יש תפקיד בהחלטה אם ראש הממשלה לא יכול לכהן בהתבסס על עניין רפואי או סיבות אחרות

אלן דרשוביץ:  אני חושב שהסוגיות האלו צריכות להיות לגמרי בידי הכנסת ובידי הממשלה, לא בידי מערכת המשפט

אלן דרשוביץ:  אני חושב שהחוק הזה שמציעים, שמתבסס על עדכון ה-25 לחוקת ארצות הברית, אומר שההחלטה אם ראש הממשלה יכול להמשיך בכהונתו צריכה להיות החלטה של ראש הממשלה

אלן דרשוביץ:  גם בארצות הברית ככה המצב - הנשיא אצלנו עושה את ההחלטה שלו בנוגע לנבצרות, לאחר מכן הפרלמנט או הכנסת יכולים לעשות את ההחלטה השנייה במקרים בהם ראש הממשלה או הנשיא לא יכול לעשות את ההחלטה בעצמו, למשל אם הוא נמצא בתרדמת או במצב מורכב אחר, ואז זה מתקבל על ידי הרוב המיוחס

אלן דרשוביץ:  גם במדינות אחרות אנחנו רואים פרקטיקות דומות

אלן דרשוביץ:  במדינות עם משפט חוקתי בתי המשפט לא צריכים לשחק כל תפקיד בנוגע להחלטה האם ראש הממשלה יכול להמשיך לכהן

אלן דרשוביץ:  ההחלטה הזו צריכה להתבסס, צריכה להיות תלויה בעם עצמו, לא באליטה השיפוטית

אלן דרשוביץ:  אני חושב שלשופטים, שכידוע לא בוחרים אותם באופן דמוקרטי, אין אפשרות לבצע החלטות כאלו

אלן דרשוביץ:  אלה שופטים שלא נבחרים, הם ממונים

אלן דרשוביץ:  הם יכולים לעסוק בסוגיות של חירויות, זכויות אדם, זכויות המיעוטים וסוגיות נוספות

אלן דרשוביץ:  את תפקיד בתי המשפט יש לשייך לסוגיות שהזכרתי, אין להרחיב את הסמכות השיפוטית להחלטות מהסוג הזה

אלן דרשוביץ:  כפי שאתם כמובן יודעים, אפשר להצביע 61 לעומת 59 קולות, אפשר להצביע על אי אמון ולהדיח ראש ממשלה

אלן דרשוביץ:  אנחנו מדברים על מקרה שונה, על אם יש ויכוח בנוגע לאי ודאות בנוגע לנימוק רפואי

אלן דרשוביץ:  בארצות הברית היו תקדימים בהם לנשיא היה אלצהיימר ולבכירים נוספים היו מחלות כאלו ואחרות

אלן דרשוביץ:  בכל מדינה זה יכול לקרות שנשיא או ראש ממשלה צריך להיכנס לניתוח, לעבור הרדמה, נמצא לא בהכרה, מחוסר הכרה ואז צריך להיות מנגנון כדי למנות ממלא מקום לטווח קצר או לטווח ארוך

אלן דרשוביץ:  חוק מהסוג הזה יכול לכלול את הקריטריונים הטובים להעברה זמנית או קבועה של ראש הממשלה מכהונתו

אלן דרשוביץ:       חשוב מאוד שתפקיד בתי המשפט בדמוקרטיה ייבחן

אלן דרשוביץ:  יש תפקיד חשוב מאוד לרשות השיפוטית, כמובן במדינה עם סוגים של מערכת שיפוטית כאלה ואחרים, כמובן שבמקרים של ממשלה שמבוססת על קואליציה

אלן דרשוביץ:  מאוד חשוב לבדוק מה הכוח שניתן למערכת השיפוטית, אבל אין להרחיב את האחריות השיפוטית לסוגיות של נבצרות ראש הממשלה, הדחתו או העברתו מכהונה

אלן דרשוביץ:  אלו החלטות פוליטיות, החלטות של מחוקקים, חלק מדמוקרטיה

אלן דרשוביץ:  דמוקרטיה טובה כוללת למעשה את שלטון הרוב אך גם את זכות המיעוטים, זכות חופש הדיבור, זכות לשיפוט כדין וכדומה

אלן דרשוביץ:       אני אוהב את ישראל, אני אוהב אנשים רבים הנמצאים בשני הצדדים של הוויכוח

אלן דרשוביץ:  אני חושב שלמערכת המשפט יש תפקיד חשוב בנוגע לזכויות אדם, אין לה תפקיד בתהליך קבלת החלטות פוליטיות או בנוגע לכהונתו של ראש הממשלה, נבצרותו או הדחתו

אלן דרשוביץ:  אשמח לקבל כל שאלה מכם וגם להדגיש שמלכתחילה ניסיתי להמליץ להגיע לפשרה

אלן דרשוביץ:  אני חושב שבאמת ישראל כרגע נקרעת על ידי אנשים בשני הצדדים אשר לא רוצים להגיע לפשרה

אלן דרשוביץ:  הצעתי פשרה, והפשרה אומרת לשמור על התפקיד של בג"ץ בנוגע לבדיקה של כוח ההצבעה של הרוב, לא לאפשר לו להתערב בהליכים פוליטיים-דמוקרטיים

אלן דרשוביץ:  תודה על כך שניתנה לי האפשרות לבטא את מחשבותיי, אני מקווה שתוכלו להגיע לפשרה דרך השלום

אופיר כץ: 	תודה רבה

אופיר כץ:  ובכן נסגור כעת את הדיון בחוק הזה